La Universitat de València i Ares dels Oms mostren la biodiversitat botànica de l’Alt Túria en una jornada

## La Universitat de València i Ares dels Oms mostren la biodiversitat botànica de l’Alt Túria en una jornada

Jardí Etnobotànic de Plantes Medicinals i Útils d’Ares dels Oms.

El municipi d’Ares dels Oms acull aquest dissabte, 28 de juny, la jornada La botànica a l’Alt Túria per a mostrar la biodiversitat d’aquesta zona de l’interior nord de la província de València. En l’activitat, d’accés lliure i al Centre Big History d’Ares, s’han programat xarrades divulgatives breus de professorat i especialistes de primer nivell tant de la Universitat de València (UV) com d’altres institucions, amb activitats més lúdiques en forma de visites o tallers. Entre altres, es tractaran temes com gestió del territori i de la diversitat, arbres monumentals o extinció d’incendis i canvi climàtic.

“Volem mostrar la riquesa natural i cultural de la comarca de l’Alt Túria, i especialment d’Ares dels Oms, un dels municipis amb més espècies i citacions inscrites en el Banc de Dades de la Biodiversitat de la Generalitat Valenciana. Això es va demostrar després de la celebració de la XVI Setmana de la Biodiversitat de la Generalitat (16-22 de maig), amb més de 120 investigadors i investigadores que van recórrer el terme d’Ares per catalogar-ne la biodiversitat”, ha destacat Joaquín Martín, professor de Ciència Política i de l’Administració de la Universitat de València i organitzador de la jornada.

L’activitat, que arranca a les 9.30 hores al Centre Big History i és íntegrament en modalitat presencial, està organitzada pel Jardí Botànic i la Unitat de Cultura Científica i de la Innovació de la Universitat de València i pel Centre Big History. Hi col·laboren l’Ajuntament d’Ares dels Oms, la Fundación El Olmo, l’Estació Biològica de l’Alt Túria de la Universitat de València a Ares i el Col·legi de Biòlegs de la Comunitat Valenciana.

Altres dels objectius de la jornada són revalorar “aquest ric patrimoni natural, vinculant-lo als processos de desenvolupament sostenible imprescindibles per al futur global i local de la humanitat en conjunt”, explica Joaquín Martín. D’altra banda, es volen explorar les possibles línies estratègiques o mesures i accions concretes que es poden implementar a curt termini per a preservar el medi natural en aquests territoris rurals de l’interior valencià.

La jornada d’activitats, coordinada per Jaime Güemes, director del Jardí Botànic de la UV, inclou conferències breus com “Inventari de la flora de la Reserva de la Biosfera de l’Alt Túria com a recurs científic, divulgatiu i de gestió”, “Avanços en el catàleg florístic de la Reserva de la Biosfera de l’Alt Túria”, “Visites botàniques i herboritzacions en la Reserva de la Biosfera de l’Alt Túria” o “Arbres Monumentals de l’Alt Túria: accions per a augmentar-ne la protecció i el coneixement”, entre altres.

Respecte les activitats lúdiques, hi ha una visita al Jardí Botànic d’Ares dels Oms (al matí) o un taller de cianotípia (a la vesprada), totes dues realitzades per la Fundación El Olmo. La cianotípia és un procediment utilitzat per a obtenir reproduccions de plans, dibuixos o clixés fotogràfics per mitjà d’un paper sensibilitzat amb ferrocianur.

Podeu veure el programa complet de la jornada clicant ací.

**Peu de foto annex**: Centre Big History de divulgació científica i mediambiental.

Imatges: 

Arxivat en:
Recerca, innovació i transferència
, Difusió i comunicació científica
, Cultura Científica
, Investigació a la UV

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar